Paranics László - Lower Manhattan Bulvárhősei. 

(neopszichedelikus költészet) 

Üzenet a halott Allén Ginsberghez. 


A Brooklyn-hídtól nem messze a Front Streeten, lent a sarkon két disszociatív gombaügynök 
kufárkodása hajított egy becsvágyat a cigarettaködös légpárna alatt, pontban a Cowgirl Sea 
Horse bisztró előtt, az út túloldalán. Ez nem éppen a vörös lámpás negyed, éjszaka a 
mocskok előbújnak, vérbefagyott petárdadörrenések, dudálva a dühös yellow cabs és 
formalinos palládium- palackot szorongató ürgék csatazajával, mint didergetve egy költői 
rapszódiát a pokol konyhabeli, éjjeli zsarátnok mellől reszkető süket-vak, nyomorult 
drogosok jajveszékeléseikkel, hol fegyverek zajai tévesztik meg az idegenbélűeket, akiknek 
kényszerzubbony a holdsugárban való menekülés. Főleg Noir York gyilkos körzetében, mely a 
legnagyobb bűnözők térfele, kergetik az őrületbe az értelmet az értelmetlen elől: 
prófétabotot a halászkarótól. Megfordulnak köztük maffiózók, álrendőrök pseudo- 
uniformissal, bérüzérek vagy bankárok, brókerek, akik nem pisztollyal heréinek, de még arra 
is hajlamosak volnának, ha az utcán minden kötél egyszerre szakadna és bérelnék őket az 
isteni megszégyenítés nevében az ördögi megtorlás felvonásául az arktiszi vihar 
jégcsapszakállú medvepásztorai. Az utcák napnyugtakor borulnak a dokkmenti sirályok 
emberi állatzajává, minden féregnyúlvány, s ösztövér, slejmes tintaagyúak éjszakája az, 
előjegyzik a napi fáradalmakat a világosság eltemetésével: kurvák, pederaszták, buzik, 
narkósok, szociopatikusok indukáltságán, hogy borsosabbat áldozzanak, s húst mérjenek 
birodalmuk helytartójának: a heroinfecskendők békakirályának. Lilith amondó lesz, üzérkedik 
a tetteseken, megvezethetőkön, a vágott csövű sörétesek, s berettagolyók záporai élénkítik 
az utcai porlebenyben az üresség kötelékét némi gyilkos fecskendő töltetért a vénás 
bőrartéria alá, s a koszt, a fulladó szénnyomokat a párolgó levegőben, mely csak a lőportól 
erősödik, hol apad, a helyzet határozza meg. Cowgirl's pub, ami hozzávetőlegesen mindössze 
egy utcányira volt a rakparti Paris cafétól, ide egy smasszer se kerül, a brooklyni határ fizetett 
zsoldosok és besúgók, hallucinált próféták, s szendergett zsebesek járvány -klastroma volt. 
Egy zárt szenthely, Lilith próféta zsolozsmáival, melyre horogkampós kereszteket vetnek, hol 
Jézus szentleikének nyoma sincsen, nem regulázzák az isteni szabadság magvában a 
sorstalanokat, az egyszerűbb lelkek bukottabbak, mint az avilai sarutlan szentek a borgiák 
kálváriája előtt. Minek is kelljen a békakirálynak üzletelnie vagyontalan nimolista férgekkel? 
Az életük sem ér fabatkát neki, szükséges áldozatok és pénzbehajtók, majd hol élőhalottak és 
halottak. 

"Menjetek el, két mimózalélek, lélekdonorral, ékszerekkel kereskednek és emberi szervekkel, 
étvágytalanul kimérten sietnek, s gorombák, állhatatosan szolgálnak, akár a famulusok a 
kirurgusoknál." LSD szívbélyeg az aortaritmuson, pörkölődik, akár a kondérban forrt víz. 
Kiválasztja a sorstalanok közül azt, ki méltó a hűségre, a gonosz szolgálatára, s az Elm 
utcában hallani egy farkas üvöltését, távolban, csak a roscoe-i tömeggyilkos szélviharban 
kontálkodók füleiben hat vissza. Micsoda dühös zaj! Összefirkált látomás az utcai 
forgalomban, mely csak kinetikusán a bőrt gyújtja, egyéb érzékei szörnyeket idéz, a pusztai 
farkasok arcát, mely a fülébe súgja: Öld meg! Gyilkolj! 



Volt-e valaha azon a környéken vajon teremtésről szó? 

A tudástiprás fantáziája szeretet nélküli breviáriumának szövegével? (Hiába vagy 
példamutató, elmével hegyeket mozgató, galaktikus Nimród, ha nincs benned megváltó erő, 
a szeretet nélküliségben nem lesz igaz jövőd). 

Vészjóslás itt az idő és tér konstrukciója, s valós, kevés az egyetemi disszertáció, diplomás 
kezek és hazugszájak sóhajaival, terpentingörebek az öltönyös manusok tárgyaló, pénzes 
táskájában, s a megvesztegetett fakabátok szarnak bele, ami itt zajlik: a pénz törvénye 
számít, az uzsorások szabálykönyve és általuk fenyegető gikszer diriga a megrabolt idő és tér¬ 
dilatációjában. Nem számít ki vagy itt, New York percei a hét sarlatán kezében csak múló 
indokokként számítanak, mint az izzó parázsból kimeszelt apró, izzó széndarabok a 
zsarátnoki éjszakai lámpás hordójában úgy tűnnek el, máinak szét, értelmetlenül az 
értelemkeresésben. 

A kátyúba hajtott keréktárcsák lázrózsáival rekesztik be a hiedelmes, árnyalt gonosz uralmat, 
a türelem kivált a térdepelésből, s hosszas hadat üzent neki a kelta káosz atyja, a 
hőmérséklet zuhant, hidegebb volt, mint az ördög szívében, a rendőrszirénák kísérteties 
duettje játszott drámai színdarabot az elenyésző bulvárkirályok utcai pódiumán. Nagy 
játszótér ez ennyi ideges bitangnak, a feketemájúak kárhozatának, éhes, mérgeskígyós nedűt 
szívó szivacshangyáknak, akik centekért áldozzák oda a törvénytelen élet bűntörvényeiért 
olcsó húsú fizimiskájukat. Rossz üzlet, s az ördögi karokkal fogott kezet. Ténferegnek a 
betonbiztos járókelők fedél alá, ők még szemethunynak mindez fölött. Még megtehetik. Aki 
hallgat, s némán vallja magát büszkén nem felelősnek hallgatása ügyén ezekért, sem lehet a 
kígyóbűvölők erényes ellenpólusának vitéze. Maga börtönében Úrnak lenni nem megváltás, 
csak önuralom gyakorlás, a határ megszabása rejtett titkok záloga, mely nem ontja az igét 
papírra, nem oly felelőtlen, mégis minden titkába belelátnak, hunyorog a titkokat bújtató 
pillantásával, s mint egy zárt, kulcslyukas éjjeli szekrény, majd elhallgathat bármit a Nagy Úr 
elől: a békakirály mindent lát. 

Ostorozzák a harlemi taxisokat, bár a tettek hordája tisztább víz, mint a szavak hallucinatív, 
őszintétlen ármánya zárt ajtók és ablakok cellájában. Érzem magam úgy, mint megtiport 
lélek a két nyoszolya között kivont kard allegóriájával. Csak sétálgatok és fütyürészek, a 
kiabáló tömeg nem zavar, Duke Ellington dzsessz zongorája kandikál ki egy nyitott szélvédőn 
át az indulatoktól karmazsinvörös utcai lepárlóra. Most nyugodt minden, a dallam drogéria 
belenyilamlott a lelkembe, a tudatomig hatolva süketített meg, vessző figyelmet tárt elém, s 
elhederintett a közeli valóságtól: ez csupán a zene és a béke tánca, egy elkapott ritka 
koraesti sziromrügyezés a manhattani álomban. 


Pl. 



